recursal/SuperWikiNEXT-32B huggingface dataset:
|  |  |
| --- | --- |
|  | Hierdie artikel bevat nie ’n bronnelys nie, wat beteken dat die inhoud nie geverifieer kan word nie. Enige bevraagtekende inligting mag dus ook mettertyd verwyder word. Help Wikipedia deur betroubare bronne tot die artikel by te voeg.
 |



 

10 m
3 m
     *Tyrannosaurus rex*
     *Tarbosaurus bataar*
     *Albertosaurus sarcophagus*
     *Daspletosaurus torosus*
     *Gorgosaurus libratus*

Die grootte van verskeie soorte tirannosourides in vergelyking met die mens. *(bron)*


***Daspletosaurus*** ("vreesaanjaende akkedis") was ’n genus Tyrannosauridae-dinosourusse wat tussen sowat 77 en 74 miljoen jaar gelede tydens die Laat Kryt-periode in westelike Noord-Amerika voorgekom het. Fossiele van die enigste spesie met ’n naam, *D. torosus*, is in die Kanadese provinsie Alberta gevind, en ’n ander moontlike spesie in Alberta en Montana, VSA. Met dié onbeskryfde spesie ingesluit, is *Daspletosaurus* die tirannosouriër-genus met die meeste spesies.

Die **daspletosourus** is naby verwant aan die veel groter *Tyrannosaurus*. Nes ander tirannosourides was dit ’n tweevoetige roofdier van etlike tonne met tientalle groot, skerp tande. Hy het die tipese klein voorpote van die tirannosourides gehad, maar hulle was langer in vergelyking met die res van die lyf as in ander genera.

Hy was aan die bopunt van sy voedselketting en het groot dinosourusse soos *Centrosaurus* en *Hypacrosaurus* gejag. In sommige gebiede het die daspletosourus saam met ’n ander tirannosouride, *Gorgosaurus*, voorgekom; dit lyk egter of elk in sy eie nisse gehou het.

|  |  |
| --- | --- |
| Taksondatabasisse | 
* Wd: Q18511071
* Fossilworks: 38608
* GBIF: 4822634
* Plazi: 03E0A360-FFA0-5C1E-DADD-9048385E519B

 |
**Raskovnik** (Serwies: Расковник) is ’n plant in die Serwiese en ander Slawiese mitologieë. Volgens Vuk Stefanovic Karadzic se woordeboek is dit:

 *’n (dalk denkbeeldige) gras wat enige slot homself sou laat oopsluit het as dit daaraan geraak het.*
Hoewel mense weet dat raskovnik bestaan, kan niemand wys hoe dit lyk nie. Daar is verskeie maniere om dit te vind: Karadzic het aangeteken dat ’n handelaar in Zemun wat dit wou vind, ’n ou vrou in beenysters toegesluit het en haar snags na ’n veld laat loop het; as die ysters hulleself oopgesluit het, was dit ’n teken dat raskovnik daar groei. ’n Ander metode het vereis dat ’n ystervark (soms ’n skilpad) in ’n boks toegesluit word. Die ma sou dan raskovnik vind en die boks daarmee oopsluit; maar ’n mens moes gou spring, want die ystervark sou die plant insluk sodra sy dit gebruik het.

Daar is geglo dat skatte, veral dié van tsaar Radovan, so gesluit sou word dat net raskovnik dit sou kon oopsluit – daarom was skattejagters altyd op die uitkyk vir die plant.
Voorbeelde van tantriese kuns.
**Tantra** (Sanskrit: तन्त्र, letterlik "weef") dui op die esoteriese tradisies van Hindoeïsme en Boeddhisme wat van die middel van die 1ste millennium n.C. af in Indië ontwikkel het. Die term "tantra" beteken in die breër Indiese tradisies ook enige "teks, teorie, stelsel, metode, instrument, tegniek of praktyk". ’n Sleuteleienskap van dié tradisies is die gebruik van mantras, en daarom word algemeen na hulle verwys as **Mantramarga** ("Weg van Mantra") in Hindoeïsme of **Mantrayana** ("Mantravoertuig") en **Guhyamantra** ("Geheime Mantra") in Boeddhisme.

Vanaf die vroeë eeue n.C. het nuwe tantras te voorskyn gekom wat om Vishnu, Shiva of Shakti gesentreer was. Daar is tantriese tradisies in al die belangrike vorme van moderne Hindoeïsme, soos die Shaiva Siddhanta en Shaktisme.

In Boeddhisme is die Vajrayana-tradisies bekend vir tantriese idees en praktyke wat op Indiese Boeddhistiese tantras geskoei is. Dit sluit in Indo-Tibettaanse Boeddhisme, Chinese Esoteriese Boeddhisme, ens. Tantriese Hindoe- en Boeddhistiese tradisies het ook ander Oostelike godsdienstradisies beïnvloed, soos Djainisme, die Tibettaanse Bön-tradisie, Taoïsme en die Japannese Sjintoïsme.

Hindoetempels voldoen gewoonlik aan die ikonografie van tantra. Hindoegeskrifte wat dié onderwerpe beskryf, word Tantras, Agamas of Samhitas genoem. In Boeddhisme het tantra die kuns en ikonografie van Tibettaanse en Oos-Asiatiese Boeddhisme beïnvloed, asook die historiese grottempels van Indië en die kuns van Suidoos-Asië.

Etimologie
----------

Tantra beteken letterlik "weef". Volgens Padoux beteken die werkwoordwortel *tan* "om uit te brei", "om te versprei", "om te weef", "om ten toon te stel" en "om saam te stel". In ’n breër sin kan dit dus ook beteken "stelsel", "leerstelling" of "werk".

Die verbintenis van die woord *tantra* om esoteriese praktyke of godsdienstige ritualisme te beteken is ’n Europese skepping in die koloniale tydperk. Die term is gebaseer op die metafoor van weefwerk, sê Ron Barrett, want die Sanskrit-wortel *tan* beteken die skering en inslag van drade aan ’n weefraam. Dit impliseer die "verwewing van tradisies en leringe as weefdrade" in ’n teks, tegniek of praktyk.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* BNF: cb11935895d (data)
* GND: 4078150-1
* LCCN: sh85132368
* LNB: 000057681
* NDL: 00572702

 |
*Saratoga* in 1942
Die **USS *Saratoga* (CV-3)** was 'n Lexington-klas vliegdekskip en gebou vir die Amerikaanse Vloot gedurende die 1920's. Die *Saratoga* was aanvanklik ontwerp as 'n kruiser maar is omgeskakel na 'n vliegdekskip as hul derde na die USS *Lexington* (CV-2). Die omskakeling was as gevolg van die beperkings van die Vlootverdrag van Washington wat die konstruksie van nuwe kruisers en slagskepe verbied het. Die skip is diens gestel in 1928 en het diens gedoen as deel van die Stille Oseaan-vloot vir sy hele loopbaan. Die *Saratoga*  en sy susterskip die USS *Lexington* (CV-2) was gebruik om vliegdekskip taktiek te ontwikkel en verfyn. Dit is gedoen in 'n reeks jaarlike oefeninge voor die Tweede Wêreldoorlog. Daar was meer as eenkeer tydens oefeninge suksesvolle aanvalle op Pearl Harbor, Hawaii gedoen. Die *Saratoga* is een van drie vooroorlogse vliegdekskepe, tesame met die USS *Enterprise* (CV-6) en die USS *Ranger* (CV-4), wat die Tweede Wêreldoorlog oorleef het.

Kort na die aanval op Pearl Harbor was die *Saratoga* die middelpunt van 'n mag wat misluk het in 'n poging om die beleërde mag op Wake-eiland te help en is 'n paar weke later deur 'n Japannese duikboot getref met 'n torpedo. Na herstelwerk, wat lank geduur het, het dit die magte tydens die Slag van Guadalcanal ondersteun en sy vliegtuie het die ligte Japannese vliegdekskip *Ryujo* gekelder tydens die Slag van die Oostelike Solomon-eilande in Augustus 1942. Gedurende September is die *Saratoga* weer deur 'n torpedo getref en nadat herstelwerk afgehandel is, het die skip na die Solomon-eilande teruggekeer.

In 1943 het die *Saratoga* die Geallieerde Magte tydens die New Georgia Offensief, wat deel was van Operasie Cartwheel, en die Inval van Bougainville in die noordelike Solomon-eilande bygestaan. Sy vliegtuie het die Japannese basis te Rabaul twee keer aangeval in November. Vroeg in 1944 het die *Saratoga* se vliegtuie ondersteuning verskaf gedurende die Gilbert- en Marshalleilande offensief. Daarna is die skip na die Indiese Oseaan gestuur waar sy vir 'n paar maande die Britse Oostelike vloot bygestaan het tydens aanvalle in Java en Sumatra. Na 'n kort opknapping sessie in die middel van 1944 het die *Saratoga* 'n opleiding skip geword vir die res van die jaar.

Vroeg in 1945 het die *Saratoga* deelgeneem aan die Slag van Iwo Jima as 'n toegewysde nagvegter vliegdekskip. Na 'n paar dae in die slag, is die skip ernstig beskadig deur kamikaze-vlieëniers en is geforseer om na Amerika terug te keer vir herstelwerk. Terwyl dit herstel was, was die skip permanent verander as 'n opleiding skip omrede dit as verouder beskou was; die loodsdek is verander na klaskamers. Die *Saratoga* was in die rol gebruik vir die res van die oorlog en het nadat Japan oorgegee het, troepe teruggeneem na Amerika as deel van Operasie *Magic Carpet*.

In die middel van 1956 was die skip gebruik as 'n teiken gedurende kernkrag toetse gedurende Operasie Crossroads. Die skip het die eerste toets oorleef met geringe skade maar die het gesink tydens die tweede toets.
***Tao*** of ***Dao*** (Chinees: 道|道) is ’n Chinese term wat "weg", "pad", "roete", "sleutel" of "leerstelling" beteken. Binne die konteks van tradisonele Chinese filosofie en godsdiens is die *Tao* die intuïtiewe kennis van die "lewe" wat nie heelhartig verstaan kan word as net ’n konsep nie, maar nietemin bekend is danksy die ervaring van ’n mens se alledaagse bestaan.

Beskrywing
----------

Die oorspronklike gebruik van die woord was om na iets te verwys wat nie andersins in woorde beskryf kon word nie – en in die vroeë geskrifte soos die Daodejing en die Yijing word duidelik onderskei tussen "opvattings van die *Tao*" (ook die "genoemde *Tao*") en die *Tao* self (die "ongenoemde *Tao*"), wat nie in taal uitgedruk of verstaan kan word nie. Volgens Liu Da is daar nie net kulturele en godsdienstige verskille in die vertolking van die konsep nie, maar ook persoonlike verskille wat die karakter van verskillende beoefenaars weerspieël.

Aan die *Tao* kan rofweg gedink word as die vloei of onderliggende natuurlike orde van die heelal, iets wat die heelal gebalanseerd en ordelik hou. Dit hou verband met die idee van *qi*, die noodsaaklike energie om te kan optree en lewe. Die *Tao* is selde ’n voorwerp van aanbidding; dit word eerder beskou as iets soos die Hindoeïstiese begrippe karma of dharma.

Die *Tao* word gewoonlik beskryf in terme van elemente van die natuur, veral water. Nes water is dit ongedifferensieer, ewigdurend selfaanvullend, sag en stil, maar uiters kragtig, en onverstoorbaar oorvloedig. 

In Taoïsme is die doel van spirituele praktyke om "een te word met die *Tau*", of om ’n mens se wil met die natuur te laat harmoniseer om so "inspanningslose aksie" (wu wei) te bereik. Die *Tao* is ook dig verweef met die begrippe jin en jang, waar elke aksie onvermydelike teenaksies tot gevolg het – die regte manier van optrede is om die natuurlike ontwikkeling van die lewe te aanvaar en daarby aan te pas.

Notas
-----

1. ↑  *Daodejing*, hoofstuk 1. "It is from the unnamed Tao  
That Heaven and Earth sprang;  
 The named is but  
The Mother of the ten thousand creatures."
2. ↑  *Yijing*. "The kind man discovers it and calls it kind;  
 the wise man discovers it and calls it wise;  
 the common people use it every day  
 and are not aware of it."

Bronne
------

* Cane, Eulalio Paul. *Harmony: Radical Taoism Gently Applied* (Trafford Publishing, 2002). ISBN 1-4122-4778-0.
* LaFargue, Michael. *Tao and Method: A Reasoned Approach to the Tao Te Ching* (SUNY Press, 1994) ISBN 0-7914-1601-1.
* Liu, Da. *The Tao and Chinese culture* (Taylor & Francis, 1981). ISBN 0-7100-0841-4.
**Gerrit van Dijk** is ’n Suid-Afrikaanse skrywer van wetenskapsfiksie. Sy twee boeke, *Ondulan* en *T!Nax'u*, is beide futuristiese verhale met ’n Christelike inslag. Hy woon op Wildernis naby George in die Wes-Kaap.

Agtergrond en opvoeding
-----------------------

Gerrit is op 5 Mei 1969 in George in die Suid-Kaap gebore. As die oudste van twee kinders, lei hy ’n onvergeetlike kinderlewe op Bergplaas, 'n bosboustasie naby Wildernis. Hy matrikuleer in 1987 aan die Hoërskool Jan van Riebeeck. Daarna was dit aanmeld vir Nasionale Diensplig. Hy was in die laaste inname wat twee jaar diens moes doen, en het byna op die grens ook beland. Sy droom om sy debuutroman "Ondulan" as vollengte-film te verwesenlik, was die dryfveer agter sy besluit om Filmwetenskap by die Pretoria Technikon te studeer, maar hy staak sy studies na ses maande. Hy werk toe alreeds deeltyds by die Staatsteater, en om sy denke agtermekaar te kry, begin Gerrit in 1991 werk as assistent-beligtingstegnikus, voordat hy daaropvolgend begin met sy Nasionale Diploma in Beeldende Kuns vir Skilder, wat hy verwerf in 1994. 

Desperaat om die Transvaal te verlaat, aanvaar hy 'n pos in 'n skulpwinkel in Gordonsbaai, waar sy loopbaan daaropvolgend in hardeware begin het. Hy ontmoet sy vrou in 1997 en hulle trou uiteindelik in 2008. Teen die einde van die 1990's het hy 'n onverklaarbare nostalgie begin ontwikkel oor sy kinderjare in die denneplantasies agter Wildernis, en teen 2010 was hy terug op sy kinderdorp Bergplaas, waar hy en sy vrou in relatiewe afsondering woon.

Skryfwerk
---------

In sy kinderdae al begin Gerrit speel met verhale oor ’n bende jong diere en die avonture wat hulle aan die weskus deurmaak. Dit is egter sy voorliefde vir onverklaarbare gebeurtenisse en vreemde tegnologie wat tot die oorskakeling na wetenskapfiksie gelei het. Dit is dan ook uit hierdie vreemde voorliefde waaruit sy boeke, eers "Ondulan" en later "T!Nax’u", die lig sien.

Met *Ondulan* en *T!Nax'u* het Gerrit van Dijk al twee wetenskapfiksieboeke op sy kerfstok. *Ondulan* het hom meer as 23 jaar geneem om te voltooi en die opvolgroman T!Nax'u het agt jaar geneem om te voltooi. 

Gerrit van Dijk is tans besig om in sy vrye tyd te werk aan sy derde roman.

Bronne
------

* *Thompson Boeke*
USS *Hancock* naby Pearl Harbor, 1968
Die **USS *Hancock* (CV/CVA-19)** is een van 24 Essex-klas vliegdekskepe wat gedurende die Tweede Wêreldoorlog vir die Amerikaanse Vloot gebou is. Dit is die vierde skip wat die naam gedra het en is vernoem na een van die stigting vaders van Amerika: John Hancock. Hancock was president van die Tweede Kontinentale Kongres en die eerste goewerneur van die Statebond van Massachusetts. Die *Hancock* is in April 1944 in diens gestel en het aan verskeie offensiewe in die Stille Oseaan deelgeneem, Daar is vier *Battle Stars* aan die skip toegeken. Die *Hancock* is kort na die afloop van die oorlog uit diens onttrek, later gemoderniseer en weer in diens gestel in die vroeë 1950's as 'n 'n aanvalsvliegdekskip (CVA). In sy tweede loopbaan het die skip die hele tyd in die Stille Oseaan deurgebring en 'n prominente rol in die Viëtnamoorlog gespeel. Daarvoor is die *Navy Unit Commendation*aan die skip toegeken. Die *Hancock* is die eerste vliegdekskip wat met stoomkatapulte toegerus is.

Die *Hancock* in 1976 vir die finale keer uit diens onttrek en verkoop as skroot later die jaar.

Notas
-----

1. ↑  Die gebruik om vliegdekskepe na bekende Amerikaners te vernoem is 'n twispunt binne die Amerikaanse gemeenskap. Sommige persone het gesê dat die vliegdekskip na die die fregat *Hancock* van die Kontinentale Vloot vernoem was en dat geen Amerikaanse vliegdekskip na 'n president vernoem is nie totdat die USS *Franklin D. Roosevelt* (CV-42) dié naam gegee is. Ander voorbeelde is die USS Franklin (CV-13) wat na Benjamin Franklin vernoem is, en die vyfde skip is wat die naam dra, en USS Randolph (CV-15) wat na Peyton Randolph vernoem is, President van die Eerste Kontinentale Kongres.
|  |  |
| --- | --- |
|  | **Hierdie artikel moet skoongemaak of andersins verbeter word.**Hierdie artikel voldoen nie tans aan die hoë gehaltestandaarde waarna Wikipedia streef nie. Voel vry om self in te spring en verbeterings te maak, en verwyder hierdie kennisgewing ná die tyd. Vir meer hulp, sien die redigeringshulp. Daar is moontlik kommentaar in die artikel of op die besprekingsblad oor wat verbeter moet word. |

Biografie
---------

In die middel-1980’s het Greg McEwan Voice of Destruction (V.O.D.) gestig. Francois Breytenbach en Paul André Blom van die groep Moral Decay, wat in 1986 gestig is, en Uncle Vinnie (1989), tesame met Diccon Harper van Phoenix (Darkfiend 2009), het in 1989 by V.O.D. aangesluit. Hulle het demonstratiewe opnames (demo’s) soos *The seventh* (1990), *Black cathedral* (1992), *The death of Africa* (1993), en *Finale dead* (1994) vrygestel. *Black cathedral* het in 1994 nommer een op die Sweedse Heavy Metal-trefferlys bereik. In 1995 het V.O.D. na Londen verhuis en in 1996 die album *Bloedrivier* opgeneem. *Bloedrivier* het 'n paar liedjies van die vorige jaar se midlengte-opname (EP) ingesluit, onder andere *J.M.S.P.*. Volgens F.B. Blom (2010) was dit die eerste Afrikaanse opname in hierdie genre. 'n Europese toer in samewerking met In the Woods en Katatonia het gevolg op die uitreiking van *Bloedrivier*, en die snit *Religion* het nommer 4 op MTV Duitsland se *Most Requested Heavy Metal Videos* gehaal. (Anon 2002) Francois Breytenbach Blom ht in 1998 na Suid-Afrika teruggekeer en *Die Kruis* gestig. Paul André Blom het egter voortgegaan met *F8* (beide was industriële-metal-projekte). In 1999 is V.O.D. ontbind, maar het tien jaar later vlugtig byeengekom vir 'n reünie-toer.

Sien ook
--------

* Lys van Suid-Afrikaanse musikante
* Afrikaanse musiek
Die **USS *Enterprise*** was 'n vliegdekskip van die Amerikaanse Vloot en was die grootste oorlogskip ooit gebou tydens sy waterlating in 1961. Dit was die eerste vliegdekskip wat deur kernkrag aangedryf is. Die boukoste was $451 300 000.

Tegniese besonderhede
---------------------

In die 1970's is die *Enterprise* met F-14 Tomcats toegerus, wat vanaf 1974 tot 2001 op die skip gebruik is.
Die skip is 342 m lank en verplaas 93 284 ton water met 'n volle vrag. Die vliegdek is 78,4 m wyd en die skip het 'n diepgang van 12 m. Dit is toegerus met agt A2W kernkragreaktors en vier stelle Westinghouse stoomturbines. Dit lewer gesamentlik sowat 200 000 dryfasperdekrag en verseker 'n topspoed van 35 knope. Die skip dra 95 vliegtuie insluitende bomwerpers wat kernwapens kan dra. Dit is self slegs toegerus met kortafstand missiele vir selfverdediging. Dit het 'n bemanning van 5 500 gedra. 

Omrede dit kernaangedrewe is, is daar geen behoefte aan 'n skoorsteen nie en is die beheersentrum (of brug) - die sogenaamde eiland - vierkantig gebou.

Vaartrekords
------------

Taakmag 1, die eerste kernaangedrewe taakmag. *Enterprise*, *Long Beach* en *Bainbridge* in formasie in die Middellandse See, 18 Junie 1964. Enterprise spel Einstein se formule E=mc² uit op sy vliegdek.
Nadat die skip in diens gestel is gedurende November 1961 het dit ononderbroke gewerk tot November 1964 voor die kernbrandstof vervang is. In die tydperk het dit 210 000 seemyl (388 920 km) afgelê. Gedurende 1964 het hierdie en twee ander kernaangedrewe skepe, USS *Long Beach* en USS *Bainbridge* reg rondom die wêreld gevaar in 65 dae sonder om brandstof aan boord te neem of te stop.

Die skip is op 1 Desember 2012 uit diens gestel na 50 jaar ter see. Dit skip se naam sal herleef met die USS *Enterprise* (CVN-80), tans onder konstruksie.

Bron
----

|  |  |
| --- | --- |
|  | Wikimedia Commons bevat media in verband met ***USS Enterprise (CVN-65)***. |

* The Encyclopedia of Sea Warfare. Spring Books. 1975. ISBN 0-600-33111-3
* The US Warmachine. Salamander Books. 1979. ISBN O-86101-016-7

|  |  |
| --- | --- |
| Normdata Edit this at Wikidata | 
* LCCN: n90724593
* VIAF: 151404821
* WorldCat Identities: lccn-n90724593

 |
**Gert Jordaan** (1857–1935) was ’n vroeë Afrikaanse skrywer.

Lewe en werk
------------

Gert Jakobus Jordaan is in 1857 gebore. Hy het saam met sy gesin op Cradock gewoon en was huisvriende van dr. D.F. Malan. Sy dogter is later getroud met dr. F.E. Geldenhuys, eerste redakteur van die *Landbouweekblad* en latere ambassadeur na Nederland. Gert Jordaan is in 1935 oorlede.

Skryfwerk
---------

Gert skryf as gewone boer ’n sedeprekie oor ’n aktuele kwessie aan sy landgenote. "*Die muurkassie*" word simbool van die sedeles wat hy vir die Afrikaner het. Oom Andries word deur konserwatiewe navolging van sy beginsels ryk en die Bybel word gereeld uit die muurkassie gehaal. Klein Andries trou met die sosiale Engelse vrou, Florence McWire. Hy word meegesleur deur die wêreldse sug na plesier en dit duur nie lank nie of die muurkassie word die bewaarplek vir kaarte en brandewyn. Die resultaat is armoede en na ’n oorsig van die armblanke-kwessie vermaan die skrywer sy lesers om die grond wat hulle van hulle voorvaders geërf het te bewaar en nie in vreemde hande te laat kom nie.

Hy is ook die skrywer van "*Hoe zij stierven*", in Afrikaans verwerk as "*So het hulle gesterf*", wat die laaste ure van Kaapse rebelle tydens die Anglo-Boereoorlog verhaal, voordat hulle gefusilleer is. In ’n tweede druk van 1917 word ’n relaas oor die dood van Jopie Fourie tydens die Rebellie van 1914 bygevoeg. Die boek word deur generaal Louis Botha tydens die Eerste Wêreldoorlog verbied.

Publikasies
-----------

| Jaar | Publikasies |
| --- | --- |
| 1904 | Hoe zij stierven |
| 1919 | Die muurkassie |
| 1940 | So het hulle gesterf |

Bronnelys
---------

### Boeke

* Kannemeyer, J.C. "Geskiedenis van die Afrikaanse literatuur 1" Academica, Pretoria en Kaapstad Tweede druk 1984
* Schoonees, P.C. "Die prosa van die tweede Afrikaanse beweging" J.H. de Bussy, Pretoria / Hollandsch-Afrikaansche Uitgevers Maatschappij v/h J. Dusseau & Co, Kaapstad 1939 (derde druk)

### Tydskrifte en koerante

* Joubert, P.A. "‘Kinders’ uit een straat" "Die Burger" 26 Julie 1990
* Van Bart, Martiens "Drie eeue van sensuur" "Die Burger" 25 November 2011

### Internet

* Digitale Bibliotheek voor Nederlandse Letteren
* OCLC Classify
* Ons Boere se trotse geskiedenis
* Visser, G.E. Universiteit van Stellenbosch
* Worldcat
* Worldcat Identities:

### Ander verwysings

1. ↑  Martiens van Bart se artikel, "Drie eeue van sensuur", in *Die Burger* van 25 November 2011*[dooie skakel]*
USS Long Beach

surface combatant, guided missile cruiser| Vaartuig klas | Long Beach-class cruiserWysig |
| Kort naam | Long BeachWysig |
| Vernoem na | Long BeachWysig |
| Geleë in administratiewe eenheid | WashingtonWysig |
| Geografiese ligging | 47°33′16″N 122°38′26″WWysig |
| Operateur | Amerikaanse VlootWysig |
| Vervaardiger | Bethlehem SteelWysig |
| Ligging van vervaardiging | QuincyWysig |
| Vlagstaat | Verenigde State van AmerikaWysig |

Die **USS *Long Beach*** was 'n kruiser van die Amerikaanse Vloot en die eerste oppervlakskip wat deur kernkrag aangedryf is. Dit is ook slegs toegerus met begeleide missiele en was die enigste skip van sy soort.

Geskiedenis
-----------

Aanvanklik is die skip in 1956 ontwerp as 'n fregat van 7 800 ton met een grond-tot-lug missiellanseerder. Ná voltooiing in 1961 het die skip 14 200 ton verplaas en is met heelwat meer missiele toegerus. Dit het VS$333 miljoen gekos. Die *Long Beach* het in 1964 geskiedenis gemaak toe hy saam met die reuse USS *Enterprise* vliegdekskip en USS *Bainbridge* kruiser in 65 dae om die wêreld gevaar het sonder om eenkeer te stop.

Aandrywing
----------

Die skip is deur twee Westinghouse CIW reaktors via twee stoomturbines aangedryf. Elke reaktor lewer ongeveer 40 000 dryfasperdekrag wat 'n maksimumspoed van oor die 30 knope verseker.

Voorkoms
--------

Die skip se brug is gehuisves in 'n vierkantige toring wat baie lyk soos die eiland van die USS *Enterprise*. Dit het ook geen skoorsteen nie.

Bron
----

|  |  |
| --- | --- |
|  | Wikimedia Commons bevat media in verband met ***USS Long Beach (CGN-9)***. |

* *The US War Machine. An encylopedia of American military equipment and strategy*. Salamander Books. ISBN 0 86101 016 7
Die **Volkslied van Peru**

KOOR

Ons is vry, kan ons altyd
en ontken die lig voor die son
wat versuim om aan die plegtige gelofte te hou
die land wat aan God.

Strophes

Peru se lang-onderdruk
Onheilspellend ketting gesleep;
gevonnis tot wrede slawerny
lang brul stil.
Maar so gou as die heilige huil
Vryheid! op sy oewers is gehoor
skud die traagheid van die slawe,
verneder het sy kop.

En die brul van ruwe kettings
hoor ons drie eeue van die angs,
van die vrye, die heilige huil
hulle het gehoor hoe die wêreld verstom, opgehou het.
Oral San Martin, geswel,
vryheid, vryheid, regeer
en rocking hulle basis in die Andes
bekend gemaak dat hulle ook, in harmonie.

Met sy instroming van mense wakker
en die idee versprei soos 'n bom;
van die landengte om die land van die vuur,
van die vuur streek te vors.
Almal beloof die skakel te breek
Natura geweier om beide wêrelde,
en verbreek die staf dat Spanje
sodat eerzuchtig in beide.

Lima, voldoen aan hierdie plegtige gelofte,
en ernstige, haar woede het.
aanvang van die magteloos tiran,
wat probeer om hul onderdrukking te brei.
In haar poging krieke
en die vore dat die herstel self
opgewek haat en wraak
geërf het van hulle Inca en Here.

Haar landgenote nie meer 'n slaaf
getreurd sy verneder vir drie eeue
kan ons vir ewig vry gelofte
handhawing van sy eie prag.
Ons wapen, so ver ongewapende
is altyd die voeding van die canyon
dat een dag die strand van Iberia
voel die skrik van sy brul.

Op die top van die Andes volhou
die vlag of banier bicolor
eeu wat die moeite kondig
om vry te wees, vir ewig aan ons gegee het.
In sy skaduwee ons lewe rustig,
en die berg by die geboorte van die son,
vernuwe die groot eed
te gee aan die God van Jakob
EscucharLeer fonéticamente

Diccionario - Ver diccionario detallado
Die **South African National Congress of Traditional Authorities (Sancota)** is 'n Suid-Afrikaanse politieke party wat in Februarie 2019 gestig is.

Die party is in alliansie met die Practical Radical Economic Transformation of SA (PretSA), wat deur 'n lid van die party, Themba Sigudla, gevorm is. PretSA was voorheen nou verbind met die African National Congress se adjunkpresident David Mabuza en baie invloedryk in die politiek van Mpumalanga. Verdeeltheid in die Mpumalanga ANC rondom die toenemende invloed van PretSA, het bygedra tot die stigting van Sancota.

Sancota ondersteun die belange van tradisionele leiers, en het abaThembu koning Buyelekhaya Dalindyebo ondersteun, wat skuldig bevind is aan aanranding, brandstigting, ontvoering en regsverydeling, waarin verklaar word dat "dit 'n swak presedent is vir 'n koning om tronkstraf uit te dien ".

Die party glo ook dat elektrisiteitsvoorsiener Eskom al sy skuld aan munisipaliteite moet laat vaar.

Sancota het ondersteuning in die Bosbokrand-gebied gelok, met minstens een raadslid wat oorloop kort na die stigting van die nuwe party.

Die party het aan die Suid-Afrikaanse algemene verkiesing van 2019 deelgeneem, met min sukses.
Die **USS *George Washington*** was 'n kernaangedrewe duikboot van die Amerikaanse Vloot en die eerste duikboot ooit wat ballistiese missiele gedra het. Die *George Washington* was nie 'n doelgerigte ontwerp nie, maar was omgebou vanaf die eerste USS *Scorpion* en later as die *George Washington* hernoem; die klas is ook na die duikboot vernoem. Die *Scorpion* is in twee gesny en verleng met 39,6 m om sestien missiele te kan dra.

Die duikboot is in Junie 1960 deur *Electric Boat Company* voltooi en op 20 Julie 1960 is die eerste ballistiese missiel suksesvol vanuit die water afgevuur. 'n Tweede missiel is 'n uur later afgevuur. Die missiel tref sy teiken suksesvol na 'n tog van 1 770 km. Twee weke later is alle toetse voltooi en die duikboot vertrek na Charleston waar 'n vol vrag van 16 missiele aan boord geneem word. Die 16 missiele het meer slaankrag gehad as die totale bomme wat gedurende die Tweede Wêreldoorlog ontplof het. 

Op 21 Januarie 1961 voltooi die duikboot sy eerste patrollie van 66 dae onderwater, en daarmee begin die *George Washington* sy lewensloop van patrollies. Dit lê 160 934 km af oor vier jaar voordat die kernbrandstof aan boord vervang moes word.

Tegniese besonderhede
---------------------

Besonderhede van die USS *George Washington*:| Item | Statistiek |
| --- | --- |
| Aandrywing | Westinghouse S5W kernreaktor |
| Spoed | 20 – 24 knope |
| Bemanning | 120 |
| Wapens | 16 Polaris-missiele6 × 21 duim (530 mm) torpedobuise |

Bron
----

* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015, ISBN 978-0-85723-601-2
Titelbladsy van *Das Wohltemperirte Clavier*, Boek I (met handtekening)
***Das wohltemperierte Klavier***, BWV 846–893, is 'n versameling van twee reekse van preludes en fugas in al 24 majeur- en mineurtoonsoorte, gekomponeer vir solotoetsbord deur Johann Sebastian Bach. In die Duits van Bach se tyd het *Clavier* na enige toetsinstrument verwys, vernaamlik klawesimbel, klavichord, en orrel.

Die moderne Duitse spelwyse van die versameling is ***Das wohltemperierte Klavier*** (WTK, Duitse uitspraak: [das ˌvoːlˌtɛmpəˈʁiːɐ̯tə klaˈviːɐ̯]). Bach het die titel ***Das Wohltemperirte Clavier*** gegee aan 'n boek van preludes en fugas in al 24 majeur- en mineurtoonsoorte, gedateer 1722, en gekomponeer "vir die nut en gebruik van musikale jeug wat wil leer, en veral vir die tydverdryf van diegene wat reeds in hierdie studie geskool is". Ietwat 20 jaar later kompileer Bach 'n tweede boek van dieselfde aard, wat bekend staan as *Das wohltemperierte Klavier*, Deel Twee (in Duits: *Zweyter Theil*, moderne spelwyse: *Zweiter Teil*).

Moderne uitgawes verwys gewoonlik na die twee dele as *Das wohltemperierte Klavier, Boek I* (WTK I) en *Das wohltemperierte Klavier, Boek II* (WTK II). *Das wohltemperierte Klavier* word as een van die belangrikste werke in die geskiedenis van Westerse klassieke musiek beskou.

Sien ook
--------

* Lys van komposisies van Johann Sebastian Bach

|  |  |
| --- | --- |
| Normdata Edit this at Wikidata | 
* BNF: cb139151495 (data)
* GND: 300011881
* MusicBrainz work: bd511c33-29d3-332d-b2b7-7753d3cf42af
* SELIBR: 226798
* SUDOC: 117981524
* VIAF: 383145911073927060072
* WorldCat Identities (via VIAF): 383145911073927060072

 |
Die meridiaan aan die hemelbol. ’n Waarnemer se "boonste meridiaan", ’n halfsirkel, loop deur hulle senit en die noord- en suidpunt van hul horison (die geel deel op die illustrasie); die waarnemer se "plaaslike meridiaan" is die halfsirkel wat sy senit en albei hemelpole bevat.
**Kulminasie** is in sterrekunde die oomblik wanneer ’n hemelliggaam (die Son, ’n planeet, ster, sterrebeeld of diepruimtevoorwerp) die waarnemer se plaaslike meridiaan (sien skets) kruis. 

Deur die dag en nag lyk dit vanweë die Aarde se rotasie of alle hemelliggame op ’n pad van oos na wes beweeg, wat beteken hulle kruis die meridiaan twee keer. Buiten by die twee geografiese pole het enige voorwerp wat oor die meridiaan beweeg ’n **boonste kulminasie**, wanneer dit sy hoogste punt bo die horison bereik, en sowat 12 uur later ’n **onderste kulminasie**, wanneer dit sy laagste punt onder die horison bereik. As net van "kulminasie" gepraat word, word gewoonlik die boonste kulminasie bedoel.

’n Voorwerp se hoogte, of hoek bo die horison (*A*) in grade, by sy boonste kulminasie is gelyk aan 90 minus die waarnemer se breedtegraad (*L*) plus die voorwerp se deklinasie (*δ*): *A* = 90° − *L* + *δ*.

Bronne
------

* Hierdie artikel is vertaal uit die Engelse Wikipedia
Die **Brandvlei-warmwaterbron** het weens die vergroting van die Marais-meer as deel van die Groter Brandvlei-staatswaterprojek verlore geraak.

Die bron was 'n ses kilometer suid van Worcester in die rigting van Villiersdorp op die terrein van die Brandvlei-gevangenis. Met die 11 000 m³ water per 24 uur teen 64,2°C wat die bron gelewer het, was dit die sterkste en warmste warmwaterbron in die land. Nou het die bron onder die water verdwyn en loop dit in die dam. 

Hoër op teen die berg is die aar oopgeboor en word water uitgepomp vir gebruik deur die gevangenis. Hierdie bronwater is suiwer, smaakloos, swak gemineraliseerd en sonder bewese geneeskragtige waarde. Die bron is nooit behoorlik benut nie. Waarskynlik omdat dit ver van die vroeёre hoofroetes na die binneland was en dalk ook omdat dit te warm was. Die naam Brandvlei verwys na die stoomwolke wat uit die bron opgestyg het.

Bibliografie
------------

* Booyens, Bun: *Bronwaters van genesing. Die tradisionele warmbron-waterkuur in ons volksgeneeskunde*. Kaapstad: Tafelberg; vir die Raad vir Geesteswetenskaplike Navorsing, 1981. ISBN 0-624-01584-X
* Die Burger, 6 Februarie, 9 Februarie en 13 Maart 1981.
Op 13 Januarie 1908 het die Franse vlieënier Henri Farman met sy Voisin-Farman I die *Grand Prix d’Aviation* gewen vir die eerste sirkelvlug van meer as 1 km.
Die **1907 Voisin-dubbeldekker** (aangedui as die **Voisin II** in die 1913-uitgawe van *Jane's All the World's Aircraft*), was die eerste suksesvolle aangedrewe vliegtuig wat ontwerp is deur lugvaartingenieur en vervaardiger Gabriel Voisin. Dit is deur die Franse vlieënier Henri Farman gebruik om die eerste swaarder-as-lug-vlug wat meer as 'n minuut duur in Europa te maak, en ook om die eerste volle sirkel te vlieg. Die eerste voorbeelde van die vliegtuie was bekend onder die naam van hul eienaars, byvoorbeeld die Delagrange I, of die Henri Farman n°1. Farman het baie wysigings aan sy vliegtuie aangebring, en dit is geïnkorporeer in latere produksievliegtuie wat deur Voisin gebou is. Hierdie weergawe het wydverspreide sukses behaal, en ongeveer sestig vliegtuie is gebou.

Die eerste vliegtuigvlug in Afrika is op 28 Desember 1909 onderneem in ‘n Voisin 1907-dubbeldekker, toe Albert Kimmerling vanaf die Nahoon perdereisiesbaan in Oos-Londen, Oos-Kaap, opgestyg het.
NLAW anti-tenk missiel by Bofors uitstalling stalletjie by die "omvattende sekuriteit" uitstalling 2015 in Tampere.
***Next Generation Light Anti-tank Weapon*** of ***Next Generation Light Anti-Armour Weapon*** (**NLAW**),(Afrikaans: volgende generasie ligte anti-tenkwapen of volgende generasie ligte anti-pantserwapen), ook bekend as **MBT LAW** of **RB 57**, is 'n vuur-en-vergeet, liggewig skouer-afvuur, en weggooibare (enkelgebruik) siglynstelsel-missielstelsel, ontwerp vir infanteriegebruik. Die missiel gebruik 'n sagte lanseringstelsel en word gelei deur voorspelde siglyn. Dit kan 'n oorvlieg-bo-aanval op 'n gepantserde voertuig uitvoer, of 'n direkte aanval op strukture en nie-gepantserde voertuie. Die stelsel is in Swede ontwikkel deur die hoofkontrakteur Saab Bofors Dynamics, namens die Britse en Sweedse verdedigingsowerhede wat die stelsel in 'n gesamentlike onderneming aangeskaf het. Dit is hoofsaaklik in die Verenigde Koninkryk vervaardig deur Team MBT LAW UK, wat 14 subkontrakteurs ingesluit het, veral Thales Air Defence. Gebruikers van die wapen sluit in Finland, Indonesië, Luxemburg, Maleisië, Swede, Switserland, Oekraïne en die Verenigde Koninkryk.
**Ronald Hans Anton (Ronald) Plasterk** (gebore op 12 April 1957) is 'n Nederlandse bioloog en voormalige PvdA-politikus.

Lewe
----

Plasterk behaal die propedeuse ekonomie aan die Universiteit van Amsterdam en 'n graad in biologie aan die Universiteit van Leiden. Vir sy landelike politieke loopbaan is hy 'n lid van die stadsraad en werksaam aan verskillende universiteite. In 1984 promoveer hy tot doktor in die natuurwetenskappe met 'n tesis oor genetiese ondersoeke na die platwurm. Daarna is hy van 2007 tot 2010 minister van Onderwys, Kultuur en Wetenskap in die Balkenende IV-kabinet, van 2010 tot 2012 'n lid van die Tweede Kamer en van 2012 tot 2017 Minister van Binnelandse Sake en Koninkrykverhoudinge in die Rutte II-kabinet.

Plasterk is 'n oortuigde Ateïs.

|  |  |
| --- | --- |
| Normdata Edit this at Wikidata | 
* GND: 172850150
* IMDb: nm2252246
* ISNI: 0000 0003 6891 7723
* LCCN: nb2008000858
* NTA: 070014345
* RKD: 369621
* VIAF: 263595557
* WorldCat Identities: lccn-nb2008000858

 |
'n Onversierde rondawel.
Die dak van 'n rondawel, van binne gesien..
'n Rondawel by Khutse Kalahari Lodge, Botswana.
'n **Rondawel** is 'n karakteristieke tipe Suid-Afrikaanse huis. Sy ontwerp is afgelei van die sirkelvormige hut van inheemse stamme, wat in seksies opgedeel is en met 'n grasdak bedek word. Vanweë die lae boukoste, koelheid en algemene geskiktheid in die klimaat, het die rondawel 'n gewilde vorm van argitektuur geword en word dit steeds aansienlik gebou.

Rondawels word tradisioneel met plaaslike materiale wat in rou vorm beskikbaar is gebou. Die mure bestaan gewoonlik uit stene en die messelklei uit sand of grond gemeng met beesmis of sement. Die vloer van 'n "tradisionele" rondawel word met 'n mengsel van mis afgewerk om dit hard en glad te maak. Die dakstutte van 'n rondawel is sparre of pale vanaf boomtakke verwerk. Die bedekking is strooi wat met grastou aan die pale gebind word. Die proses om die strooidak te voltooi kan 'n naweek of selfs tot 'n jaar duur indien dit deur 'n vaardige ambagsman gedoen word. Die strooi moet stuk vir stuk gebind word, vanaf die rand tot uiteindelik by die toppunt. Nadat elke seksie gebind is, moet dit gewoonlik verouder om 'n waterdigte seël te vorm.

Die eerste gebruik deur blankes was in die vorm van die hartbeeshuis- of paal-en-kleihuiskonstruksies, maar omstreeks 1860 het die Britse militêre owerheid rondawels vir die huisvesting van troepe begin bou.

Deesdae is rondawels veral gewild as vakansiewonings en as akkommodasie by reservate soos die Krugerwildtuin in Suid-Afrika of die Khutse Kalahari Lodge in Botswana.

Sien ook
--------

* Korbeelhuise

Bronne
------

|  |  |
| --- | --- |
|  | Sien ***rondawel*** in Wiktionary, die vrye woordeboek. |

* Ensiklopedie van Suidelike Afrika, Eric Rosenthal, 1967
Die **Slawerivier** (Engels: *Slave River*; Frans: *rivière des Esclaves*) is 'n groot noord-vloeiende rivier in Wes-Kanada. Die Slawerivier het 'n lengte van 434 km en vloei deur die Kanadese provinsie Alberta en die Noordwestelike gebiede. Die Slawerivier is 'n sytak van die Mackenzierivier. Die volledige Finlay-Peace-Slawe-Mackenzie-rivierstelsel is die 13dte grootste rivierstelsel wêreldwyd.

Nasa-Satellietbeeld met die Athabascameer in die suidooste en die Groot Slawemeer in die noorde; tussen albei mere vloei die Slawerivier
Die Platterivier ontstaan uit die saamvloei van die Peace- en Athabascarivier naby die Athabascameer, Alberta, waarna dit in 'n noordelike rigting deur dié provinsie vloei. Verder noord bereik dit die Noordwestelike gebiede, waar dit naby Fort Resolution in die Groot Slawemeer uitmond.

Die Slawerivier is nie na slawe genoem nie; die naam is afgelei van die Slavey, 'n Eerste Nasie wat in die gebied gebly het. Die Indiaanse bevolking is in Engels vroeër *Slave* genoem, maar die naam is later na *Slavey* verander om 'n assosiasie met slawerny te vermy. Die naam van die rivier is egter nie aangepas nie.
Die NG gemeente Kwaggasrand (gestig in 1974) is een van vier gemeentes wat teen 2015 by Wespoort ingelyf is.
Ds. J.J. van As, leraar van 1968 tot 1977.
Die **NG gemeente Wespoort** is in ’n gemeente van die Nederduitse Gereformeerde Kerk met sy middelpunt in die Pretoriase voorstad Danville, hoewel die gemeente ’n veel groter gebied beslaan ná die inlywing van die gemeentes Pretoria-Wes (gestig in 1925), Ebenhaeser (1951), Kwaggasrand (1974) en Pretoria-Polisiekollege (1963). In 1985 het dié vyf samestellende dele altesaam 3 736 belydende lidmate en 850 studente-lidmate gehad. Dertig jaar later, in 2015, was Wespoort se belydendelidmaattal 1 300.

Stigting
--------

Onder bokseile, in 'n hoek van die skoolgrond, het die stigtingsvergadering op 22 Januarie 1949 saamgekom om die gemeente van die moedergemeente, Quaggapoort, af te stig. *Ons gemeentelike feesalbum* skryf nagenoeg drie jaar later: "Dit was werklik in ieder opsig 'n daad van geloof. 'n Betreklik klein getal huisgesinne moes sonder enige kapitale bate of hulp van enige andere gemeente die eerste fondament grawe en die eerste stene aandra. Maar, soos in die dae van Nehemia, was die hart van die volk gewillig om te bou. Die gees wat kerkraad en gemeente besiel het, was andermaal: ‘Die God van die hemel, Hy sal ons dit laat geluk.’"

Kerkbou en eerste leraar
------------------------

Groot was die vreugde toe die hoeksteen van die kerkgebou op 25 Maart 1950 gelê kon word en toe die voltooide gebou ná ongeveer vier maande aan die Hemelse Vader toegewy kon word. 

Dit het twee jaar geduur voordat die eerste beroep uitgebring kon word. Die konsulent, dr. L.V. Rex, en ander leraars het egter met die dienste gehelp. Ook het mnr. C.B. Zietsman 18 maande lank met al die gemeentelike werksaamhede gehelp. Die eerste leraar, dr. T.C. de Villiers, kon op 31 Maart 1951 bevestig word. Ds. P. van der Hoven kon, met 'n treffende rede na aanleiding van Ps. 25:4, 5, die plegtigheid waarneem. Op 1 April kon die leraar sy intreeboodskap oor Hand. 3:6 lewer. 

Die gemeente het ook die Leprosegestig Westford ingestluit. Elke Sondagmôre het die leraar destyds daar 'n diens gehou vir pasiënte wat dit kon bywoon. *Ons gemeentelike feesalbum* se medewerker het geskryf: "Aangrypend en ook beskamend is dit om die ywer en opoffering te bemerk waarmee sommige onder die moeilikste omstandighede die dienste bywoon. Daar is nog veel wat verrig moet word. Die moontlikhede is groot. Die stad brei uit ook in hierdie rigting, en die pragtige gesig wat vanhier oor Pretoria verkry word, sal vele toekomstige bouers hierheen trek. Maar 'n nog skoner gesig is die gesig van die toekoms, wanneer hier 'n groot gemeente opgebou sal wees wat sal help om die koninkryk van Christus ook tot ver oor die heuwels van Pretoria uit te brei."

Enkele leraars
--------------

* Johannes Jacobus van As, 1968 – 1977

Bronne
------

* (nl)  Maeder, ds. G.A. en Zinn, Christian. 1917. *Ons Kerk Album*. Kaapstad: Ons Kerk Album Maatschappij Bpkt.
* (af)  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
**Slawistiek** (alternatiewe spelling: **Slavistiek**) of **Slawiese filologie** (ook respektiewelik *Slavistiek* en *Slaviese filologie*) is die wetenskap van die tale en kultuur van die Slawiese volke. 

In Duitsland, waar Slawistiek 'n lang en ryk tradisie het, word dit as die studieveld van Slawiese tale en literature gedefinieer en behels gevolglik hoofsaaklik taalkunde en literatuurwetenskap, terwyl geskiedkundiges, teoloë, argeoloë, kunshistorici, opvoedkundiges, aardrykskundiges, ekonome, regs- en politiekwetenskaplikes en sosioloë wat hulle met die Slawiese lande besig hou, binne die konteks van akademiese sistematiek nie by die tradisionele Slawistiek gereken word nie. Hierdie akademiese dissiplines word saam met die Slawistiek as *Osteuropakunde* gedefinieer - soos byvoorbeeld in die naam van die *Deutsche Gesellschaft für Osteuropakunde*.

Die Slawistiek word verder verdeel in Oos-Slawiese, Wes-Slawiese en Suid-Slawiese tale en literature. Op taalvlak kan dit verder verdeel word in Belorussistiek (Wit- of Belo-Russies), Bohemistiek (Tsjeggies), Bulgaristiek, Kasjoebologie, Polonistiek (Pools), Russistiek, Serwistiek, Serbokroatistiek, Slowakistiek, Slowenistiek, Sorabistiek en Oekraïnistiek. Na die studievelde Ou-Kerkslawies en Oer-Slawies word soms ook as Ouslawistiek, Paleoslawistiek of Kerkslawistiek verwys. 

Op internasionale vlak is die Slawiste in die Internasionale Slawistekomitee georganiseer wat vyfjaarliks die Internasionale Kongres van Slawiste hou en alle vakgebiede behels.

### Slawistiek binne die wyer veld van Oos-Europese Studies

Naas taalonderrig word binne die wyer veld van Oos-Europese Studies, waarvan Slawistiek dikwels deel uitmaak as een dissipline, ook aandag geskenk aan Slawiese literatuur- en taalwetenskap, Slawiese kultuurwetenskap, ekonomie en politieke studies.

### Belangrike akademiese instellings vir Oos-Europese Studies

Duitsland
* Forschungsverbund Ost- und Südosteuropa (webtuiste)
* Osteuropa-Institut der Freien Universität Berlin / Institute for East European Studies (webtuiste)

Switserland
* Universität Zürich (UZH) - Center for Eastern European Studies (webtuiste)

Verenigde State
* Harriman Institute, Columbia-universiteit te New York (webtuiste)
**NOFX** is 'n Amerikaanse punk rock musiekgroep vanaf Los Angeles, Kalifornië. Hulle is gevorm in 1983 deur die sanger/baskitaarspeler Fat Mike en kitaarspeler Eric Melvin. Tromspeler Erik Sandin het aangesluit by NOFX kort daarna, en El Hefe het by die groep aangesluit in 1991 en speel kitaar en trompet.

NOFX se sukses is te kenne gegee aan 'n groeiende belangstelling in punk rock musiek gedurende die 1990's, maar in teenstelling met baie van hul tydgenote het hulle nog nooit onderteken tot 'n groot plaatetiket. NOFX het dertien studio-albums vrygestel. Die groep het gewild geraak met hul vyfde studio album *Punk in Drublic* (1994). Hul jongste album, *First Ditch Effort*, is vrygestel op 7 Oktober 2016. Die groep het meer as 8 miljoen albums wêreldwyd verkoop. Dit maak hulle een van die mees suksesvolle onafhanklike musiekgroepe van alle tye.

Geskiedenis
-----------

### Vroeë jare (1983–1990)

In 1983 het die kitaarspeler Eric Melvin baskitaarspeler/voorsanger Mike Burkett (Fat Mike) ontmoet en die band onder die naam NO-FX gestig ná 'n Boston hardcore punk-band genaamd Negative FX. Tromspeler Erik "Smelly" Sandin het by hulle aangesluit. NOFX se eerste opname was 'n demo in 1984.

Musiekstyl en invloede
----------------------

Die musiekgroep se klank is baie divers, met die gebruik van elemente van punk rock, skate punk, ska punk, en ander musiek genres. Sommige van hul liedjies fokus op, of verwys na onderwerpe soos politiek en anargie, die samelewing, rassisme, seksisme, homofobie, klasongelykhede, die gebruik van dwelms en alkohol, die media, en godsdiens. Die musiekgroep het liedjies vrygestel wat wissel in lengte van onder 'n minuut, met liedjies soos "I Gotta Pee" (0:32) en "Murder the Government" (0:45), tot hul langste liedjie, "The Decline", wat 18 minute en 22 sekondes lank is.

Verhouding met die media
------------------------

Vir jare het die groep tot baie min onderhoude ingestem en het slegs 'n paar musiekvideo's gemaak, met verwysing na die feit dat hulle nie meer blootstelling nodig het nie. In die afgelope jaar het Fat Mike ingestem om meer onderhoude te lewer, insluitend ses verskillende onderhoude met Nardwuar tussen 2002 en 2011. Die groep het ook geweier dat hul musiekvideo's uitgesaai word op MTV, VH1, en soortgelyke musiekkanale.

Lede
----

 **Huidige lede** 

* Fat Mike
* El Hefe
* Eric Melvin
* Erik Sandin

 **Gewese lede** 

* Scott Sellers
* Scott Aldahl
* Dave Allen
* Dave Casillas
* Steve Kidwiller

Diskografie
-----------

**Ateljeealbums**

* *Liberal Animation* (1988)
* *S&M Airlines* (1989)
* *Ribbed* (1991)
* *White Trash, Two Heebs and a Bean* (1992)
* *Punk in Drublic* (1994)
* *Heavy Petting Zoo* (1996)
* *So Long and Thanks for All the Shoes* (1997)
* *Pump Up the Valuum* (2000)
* *The War on Errorism* (2003)
* *Wolves in Wolves' Clothing* (2006)
* *Coaster* (2009)
* *Self Entitled* (2012)
* *First Ditch Effort* (2016)

Bibliography
------------

* NOFX; Alulis, Jeff (2016). *NOFX: The Hepatitis Bathtub and Other Stories*. Da Capo Press. 368pp. ISBN 978-0306825675.
**Mongane Wally Serote** (\* 8 Mei 1944 in Sophiatown, Johannesburg) is 'n Suid-Afrikaanse digter en skrywer.

Serote het in Alexandra, Lesotho en Soweto skoolgegaan. In Junie 1969 is hy deur die apartheidregering ingevolge 'n terroristewet gearresteer. Hy was nege maande in aleenopsluiting voordat hy, sonder enige aanklagte teen hom, vrygelaat is.

Hy het die Ingrid Jonkerprys in 1974 gewen en via 'n Fulbright-beurs Skone Kunste aan die Columbia University in New York studeer.

In 1979 het hy na Suid-Afrika terugkeer, waarna hy self tot 1990 in ballingskap na Gaborone, Botswana gegaan het. Hy het hier by die *Medu Arts Ensemble* gewerk en vriende met die African National Congress gemaak. Hy was van 1983 tot 1986 hoof van die afdeling Kuns en Kultuur en van 1986 tot 1990 Kultuur Ambassadeur vir die Verenigde Koninkryk en Europa.

In Suid-Afrika word hy in 1994 as 'n lid van die parlement vir die ANC verkies. Hy was die hoof van verskeie komitees vir kuns, kultuur, tale, wetenskap en tegnologie.

Serote sy eerste twee versamelings is kenmerkend vir die hernuwing van die swart kultuurlewe in Suid-Afrika. Sy later werk is tipiese lang gedigte, met invloede van Afrika se vertelkuns soos ritme en herhaling.

In Mei 1991 het hy 'n eredoktorsgraad van die Universiteit van Natal ontvang. Saam met talle ander toekennings het hy in 1993 die *Noma Award for Publishing in Africa* gewen en in 2004 die Pablo Neruda-toekenning.

Tans bly Serote in Pretoria, waar hy hoof is van die ANC se departement vir Kuns en Kultuur en hoof-uitvoerende beampte van Vryheidspark, wat in 2007 geopen is.

Werke
-----

### Poësie

* *Yakhal'inkomo* (1972)
* *Tsetlo* (1974)
* *No baby must weep* (1975)
* *Behold Mama, Flowers* (1978)
* *The Night Keeps Winking* (1982)
* *A tough tale* (1987)
* *Third world express* (1992)
* *Come and Hope With Me* (1994)
* *Freedom Lament and Song* (1997)

### Romans

* *To every Birth its Blood* (1981)
* *Gods of Our Time* (1999)

### Verhandelinge

* On the Horizon (1990)

Sien ook
--------

* Lys van Suid-Afrikaanse digters
* Lys van Suid-Afrikaanse skrywers